**МОДЕЛ УГОВОРА О ЈАВНОЈ НАБАВЦИ ДОБАРА**

Закључен између:

Јавна библиотека Дољевац са седиштем у општини Дољевац, ул. Николе Тесле бр. 28, 18410 Дољевац , ПИБ 100491472 , коју заступа Боги Митић, директор (у даљем тексту: Наручилац),

и

**Привредно друштво/носилац посла** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_\_\_\_\_\_\_\_;

**члан групе/подизвођач** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_;

**члан групе/подизвођач** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_;

(у даљем тексту: Добављач), које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уговорне стране сагласно констатују:

- да је Наручилац, на основу Закона о јавним набавкама ("Службени гласник РС", број 91/2019) и подзаконских аката којима се уређује поступак јавне набавке, спровео отворени поступак јавне набавке добара-Набавка и уградња позоришно/биоскопских фотеља и замена подова у великој сали Јавне библиотеке у Дољевцу бр.127/2021-02.

\_ да је Добављач доставио понуду бр. \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ која у потпуности испуњава законске услове и услове из конкурсне документације, а која се налази у прилогу овог Уговора и његов је саставни део.

-да је Наручилац у складу са чланом 146. став 1. Закона о јавним набавкама, донео Одлуку о додели уговора бр.\_\_\_\_\_\_\_од\_\_\_\_\_\_\_\_\_\_\_ године, којом је уговор о јавној набавци доделио Добављачу који ће предметну набавку реализовати\_\_\_\_\_\_\_\_\_\_\_\_ (самостално /преко подизвођача /у групи понуђача).

**Предмет Уговора**

**Члан 1.**

Предмет овог уговора је набавка и инсталација позоришно/биоскопских фотеља и замена подова у великој сали Јавне библиотеке у Дољевцу (набавка, транспорт, испорука, монтажа и инсталирање добара и извршена обука у објекту наручиоца) и ближе је одређен прихваћеном понудом Добављача број \_\_\_\_\_\_\_\_\_\_\_ од \_\_\_\_\_\_\_\_\_\_\_\_\_. године, која је дата у прилогу и чини саставни део овог Уговора.

Ради испоруке, инсталирања добара, Добављач се обавезује да обезбеди све потребне материјалне и људске ресурсе и изврши све друге обавезе неопходне за потпуну реализацију обавеза преузетих датом понудом, које су предмет овог Уговора, и то свему у складу са позитивним прописима,стандардима и нормативима за ову врсту посла.

**Вредност – цена добара**

**Члан 2.**

Уговорне стране утврђују да цена предметних добара , укључујући њихово инсталирање и све друге обавезе неопходне за потпуну реализацију обавеза преузетих датом понудом износи: \_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_ динара са ПДВ-ом, а добијена је на основу јединичних цена из усвојене понуде Добављача број \_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ године.

Уговорена цена предмета набавке – добара је фиксна по јединици мере и не може се мењати услед повећања цене елемената на основу којих је одређена.

У цену опремања урачунати: набавку, транспорт, испоруку, монтажу, инсталацију и обуку запослених за рад и одржавање опреме, трошкови организације места инсталације опреме, осигурања и безбедности, као и сви остали зависни, односно пратећи трошкови Добављача, неопходни за извршење уговорених обавеза.

**Услови и начин плаћања**

**Члан 3.**

Уговорне стране су сагласне да се плаћање по овом уговору изврши према следећој динамици:

По испостављеном коначном рачуну**,** а сачињеном на основу обострано оверене отпремнице, оверених гарантних листова за сваку појединачну ставку, записника о примопредаји добара и јединичних цена из усвојене понуде Добављача бр. \_\_\_\_\_\_ од \_\_\_\_\_\_\_\_\_\_\_. године.

Добављач испоставља коначни рачун након инсталације и техничког пријема добара од стране Наручиоца.

Рок плаћања у складу са законом износи до 45 дана, од дана испостављања рачуна за испоручену и инсталирану опрему .

**Рок за испоруку и инсталацију добара**

**Члан 4.**

Добављач се обавезује да уговорена добра испоручи и инсталира код Наручиоца најкасније у року до \_\_\_\_\_\_\_\_\_\_\_\_\_ (најкасније до 60 календарских дана) дана, рачунајући од дана потписивања овог уговора. Рок за испоруку и инсталацију предметних добара, дат на основу понуде Добављача бр.\_\_\_\_\_ од \_\_\_\_\_\_ износи \_\_\_\_\_\_\_\_ дана, рачунајући од дана потписивања овог уговора.

Под роком испуњења уговорне обавезе сматра се дан испоруке и инсталације уговорених добара, оверених гарантних листова за сваку позицију, обострано оверених отпремница и сачињеног и обострано потписаног Записника о примопредаји добара.

Утврђени рокови су фиксни и не могу се мењати без сагласности Наручиоца.

**Члан 5.**

Рок за испоруку и инсталацију добара се продужава на захтев Добављача:

- у случају прекида испоруке дуже од 2 (два) дана, који није изазван кривицом Добављача;

- у случају елементарних непогода и дејства више силе;

Захтев за продужење рока за испоруку добара и њихову инсталацију Добављач писмено подноси Наручиоцу у року од 2 (два) дана од сазнања за околности које утичу на уговорени рок, а најкасније 10 дана пре истека коначног рока за испоруку и инсталацију добара.

О продужењу рока за испоруку добара Наручилац и добављач ће се сагласити у форми анекса овог Уговора.

**Финансијско обезбеђење и осигурање**

**Члан 6.**

Добављач се обавезује да на дан закључења Уговора, а најкасније у року од 7 (седам) дана од дана закључења уговора, преда Наручиоцу ***једну бланко соло меницу као финансијско обезбеђење за добро извршење посла***, која ће бити са клаузулама да је наплатива безусловно и неопозиво, без протеста и трошкова, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за испоруку и инсталацију добара, с тим да евентуални продужетак рока за завршетак испоруке и инсталације добара има за последицу и продужење рока важења гаранције, за исти број дана за који ће бити продужен и рок за завршетак испоруке и инсталације добара.

Приликом примопредаје и инсталације добара Добављач се обавезује да Наручиоцу преда ***једну бланко соло меницу, као финансијско обезбеђење за отклањање грешака у гарантном року***, која ће бити са клаузулама да је наплатива безусловно и неопозиво, без протеста и трошкова, у корист Наручиоца, у износу од 5% (пет процената) од укупне вредности понуде без ПДВ-а, са роком трајања који је 30 (тридесет) дана дужи од истека гарантног рока.

Наручилац ће уновчити Банкарску гаранцију уколико Добављач не отклони грешке у гарантном року.

**Уговорна казна**

**Члан 7.**

Уколико Добављач не испоручи добра и не заврши инсталацију добара у уговореном року, дужан је да плати Наручиоцу уговорну казну у висини 0,2 % од укупно уговорене вредности за сваки дан закашњења, с тим што укупан износ казне не може бити већи од 5 % од укупно уговорене вредности опреме - добара.

Наплату уговорне казне Наручилац ће извршити без претходног пристанка Добављача, умањењем коначног рачуна.

Право Наручиоца да наплати уговорну казну не искључује његово право да захтева од Добављача накнаду штете ако му је радњама или пропуштањем Добављача штета причињена.

**Гарантни рок**

**Члан 8.**

Гарантни рок за испоручена добра у складу са датом понудом Добављача, је \_\_\_\_ (словима) месеци и рачуна се од датума примопредаје добара.

За испоручена добра и то за свако добро из спецификације предмета набавке, Добављач мора да обезбеди овлшећни сервис у Србији са минимум једним сертификованим/овлашћеним сервисером од стране произвођача за територију Републике Србије (за монтажу-инсталирање и сервисирање добара у гарантном и постгарантном периоду.

За време трајања гарантног периода Добављач је дужан да се одазове на сваку пријаву квара добара код Наручиоца и то у року од 24 часа од пријема писаног позива – пријаве квара, исти отклони о свом трошку, укључујући и накнаду штете коју је Наручилац због тог квара претрпео.

Обезбеђени сервис добара и резервне делове Добављач гарантује Наручиоцу најмање 7 (седам) година по престанку гарантног рока.

**Члан 9.**

За испоручена добра Добављач мора да има оверене гарантне листове, сертификате квалитета и атесте који се захтевају по важећим прописима и мерама за предметна добра, у свему у складу са спецификацијом предмета набавке и прихваћеном понудом број \_\_\_\_ од \_\_\_\_\_\_\_\_\_\_\_\_\_. године.

Уколико Наручилац утврди да предметна добра не одговарају стандардима и техничким прописима, исте ће одбити и забранити њихову употребу. У случају спора меродаван је налаз овлашћене организације за контролу квалитета.

Добављач је дужан да о свом трошку обави одговарајућа испитивања добара.

Добављач је одговоран уколико испоручи и инсталира добра која не одговарају квалитету.

У случају да је због испоруке неквалитетних добара угрожена безбедност лица и објекта,наручилац има право да тражи од Добављача њихову замену у складу са спецификацијом предмета набавке и уговорним одредбама.

**Члан 10.**

Добављач у потпуности одговара Наручиоцу за извршење уговорених обавеза, те и за део уговорених обавеза подизвођача, као да су његове.

Добављач одговара Наручиоцу за извршење уговорених обавеза неограничено солидарно са осталим понуђачима из групе понуђача.

**Раскид Уговора**

**Члан 11**.

Наручилац задржава право да једнострано раскине овај Уговор:

· уколико добављач добара касни са испоруком дуже од 5 (пет) календарских дана.

· уколико испоручена добра не одговара техничким карактеристикама, прописима или стандардима за ту врсту опреме и квалитету наведеном у понуди Добављача, а Добављач није поступио по примедбама Наручиоца.

· у случају недостатка средстава за његову реализацију.

Уколико дође до раскида Уговора пре испоруке комплетно уговорених количина добара, заједничка Комисија ће сачинити Записник о до тада испорученој количини добара, трошковима инсталације и њиховој вредности.

Уговор се раскида писменом изјавом која садржи основ за раскид уговора и доставља се другој уговорној страни.

**Прелазне и завршне одредбе**

**Члан 12.**

За све што овим Уговором није посебно утврђено примењују се одредбе Закона о облигационим односима, Закона о јавним набавкама и Закона о планирању и изградњи.

**Члан 13.**

Комуникација Наручиоца и Добављача у вези примене одредби овог Уговора вршиће се у писаној форми, електронском поштом, факсом, поштом или личном доставом, на адресе и бројеве телефона из документације Наручиоца и Добављача предате на основу предметне набавке добара.

У случају промене података из претходног става овог члана, уговорне стране дужне су да без одлагања једна другу обавесте у писаној форми.

**Члан 14.**

Саставни део овог Уговора је:

- Понуда Добављача бр. \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_. године;

**Члан 15.**

Све евентуалне спорове уговорне стране ће решавати споразумно, тумачењем одредби овог Уговора, захтева Наручиоца из конкурсне документације, садржаја изјава и других доказа које је Добављач доставио уз понуду број \_\_\_\_\_\_\_\_ од \_\_\_\_\_\_\_\_\_\_\_\_\_. године.

Уколико уговорне стране не постигну споразумно решење, уговарају надлежност Привредног суда у Нишу.

**Члан 16.**

Овај Уговор ступа на снагу даном потписивања и овере од стране обе уговорне стране.

**Члан 17.**

Уговор је сачињен у 4 (четири) истоветна примерка, од којих свака уговорна страна задржава по 2 (два) примерка.

|  |  |  |
| --- | --- | --- |
| **ЗА ДОБАВЉАЧА** |  | **ЗА НАРУЧИОЦА**  **„Јавна библиотека“Дољевац** |
|  |  |  |
| МП. |  | Директор Јавне библиотеке  Боги Митић  МП. |